
RAPORT
asupra proiectului de lege privind acordarea unui sprijin financiar pentru culturile ecologice
În conformitate cu prevederile art. 95 şi 115 din Regulamentul Camerei 
Deputaţilor, republicat, Comisia pentru agricultură, silvicultură, industrie alimentară şi servicii specifice  a fost sesizată spre dezbatere, în fond în procedură de urgenţă, cu proiectul de lege privind acordarea unui sprijin financiar pentru culturile ecologice  , transmisă cu adresa nr.  Plx 864 din 10 decembrie 2007, înregistrată sub nr. 24/646  din 11 decembrie 2007.   

Potrivit prevederilor art. 75 alineatele (1) şi (3) din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de prima Cameră sesizată, a adoptat proiectul de lege în şedinţa din 27 noiembrie 2007.

Consiliul Legislativ a avizat favorabil proiectul de Lege, cu unele observaţii şi propuneri, conform avizului nr. 712 din 4 iunie 2007 iar Guvernul şi Comisia juridică, de disciplină şi imunităţi nu susţin proiectul de Lege.
Proiectul de Lege are ca obiect de reglementare stimularea producţiei ecologice din ţara noastră, având în vedere cerinţele de asemenea produse, prin acordarea unui sprijin financiar producătorilor agricoli pentru producţia certificată ecologic pe hectarul cultivat din sectorul vegetal.
În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat proiectul de lege sus menţionat, în şedinţa din 20 februarie 2008
La dezbaterea propunerii legislative a participat ca invitat,în conformitate cu prevederile art. 54 şi 55 din Regulamentul Camerei Deputaţilor, republicat, domnul Töke István, secretar de stat în Ministerul Agriculturii şi Dezvoltării Rurale. 

Din numărul total de 26 membri ai Comisiei pentru agricultură, silvicultură, industrie alimentară şi servicii specifice au fost prezenţi la lucrări 25 de membri. 
În raport cu obiectul şi conţinutul său,  propunerea legislativă face parte din categoria legilor ordinare. 
În urma dezbaterii s-a hotărât, cu 17 voturi pentru respingere şi 8 voturi împotrivă, respingerea proiectului de lege privind acordarea unui sprijin financiar pentru culturile ecologice din următorul motiv:
· ajutoarele de stat trebuie notificate de către statele membre şi aprobate de Comisia Europeană.

PREŞEDINTE,                                                    SECRETAR,

